**ประเทศกรีซ**

**ครีต  (Crete)**

เกาะครีต เป็นเกาะที่ใหญ่ที่สุดในกรีซ และเป็นหนึ่งใน 5 เกาะที่ใหญ่ที่สุดในทะเลเมดิเตอร์เรเนียนด้วย มีพื้นกว้างขวาง มีวิวชายฝั่งทะเลที่สวยงาม ชายหาดเงียบสงบและสะอาด มีหมู่บ้านสวยๆ และภูเขาสูงชันอันอุดมสมบูรณ์ที่เรียงรายไปด้วยต้นมะกอก พืช ผลไม้ และดอกไม้ที่มีเฉพาะเกาะแห่งนี้ ที่นี่ขึ้นชื่อเรื่องสมุนไพร น้ำผึ้ง น้ำมันมะกอก ชีสเพื่อสุขภาพ และไวน์ที่อร่อยระดับโลก

มีร่องรอยทางโบราณคดี และอารยธรรมที่ยอดเยี่ยมที่มีมาตั้งแต่สมัยประวัติศาสตร์อยู่มากมาย นับเป็นอารยธรรมที่เก่าแก่ที่สุดของกรีก มีความสำคัญทางเศรษฐกิจและวัฒนธรรมของกรีซในปัจจุบัน ถือเป็นสวรรค์ของนักโบราณคดีและนักประวัติศาสตร์

และที่นักท่องเที่ยวนิยมมาก็คือ เมืองฮีราคลีออน (Heraklion) เมืองหลวงของเกาะครีตที่มีขนาดใหญ่ เป็นอันดับ 4 ของประเทศ เป็นเมืองที่คึกคักมาก เต็มไปด้วยร้านค้าเรียงรายเต็มสองข้างทาง มีตั้งแต่สินค้าแบรนด์ดังๆ ไปจนสินค้าพื้นเมือง ร้านกาแฟ และสถานบันเทิงยามค่ำคืน

### เที่ยวเกาะซานโตรินี (Santorini)

จุดเด่นของเกาะแห่งนี้อยู่ตรงบ้านเรือนสีขาวสะอาดตา ที่มองแล้วช่างสบายใจ เป็นสถาปัตยกรรมที่โดดเด่นมาก รูปทรงแปลกตา ตั้งอยู่บนเชิงเขาที่สูงชัน มีทั้งหาดทราย เมืองโบราณ โบสถ์ยอดโดมสีน้ำเงิน วิวทิวทัศน์แจ่มๆ เป็นสถานที่พักผ่อนที่แสนจะโรแมนติก ผู้คนจึงนิยมมาจัดงานแต่งงานกันที่นี่ค่า และยังถูกจัดอยู่ในรายชื่อสถานที่ท่องเที่ยวที่บรรดานักท่องเที่ยวอยากมาที่สุดอีกด้วยย

และเมืองที่อยากจะนำเสนอสุดๆ ก็คือ ฟิรา (Fira) เมืองหลวงของซานโตรินี ถือเป็นสถานที่ที่งดงามและดีที่สุดของหมู่บ้านและเมืองทั้งหมดในเกาะเลย อยู่ตามขอบของหน้าผา สูงราว 400 เมตร สามารถมองเห็นวิวของชายฝั่งและทะเลอีเจียน โดยเฉพาะตอนพระอาทิตย์ตกดิน เมืองทั้งเมืองถูกอาบไปด้วยแสงสีทองของพระอาทิตย์ แม่คุณเอ้ยยย สวยจนแทบหยุดหายใจกันเลยทีเดียว

ที่นี่เป็นแหล่งการค้าที่ทันสมัยและใหญ่ที่สุดของเกาะ เต็มไปด้วยร้านค้า ร้านอาหาร ร้านกาแฟ ร้านจิวเวอรี่ บาร์ ไนท์คลับ คาเฟ่ โรงแรม

และกิจกรรมที่ได้รับความนิยมอีกอย่างก็คือ การชมพระอาทิตย์ตกที่หมู่บ้านเอีย (Oia) เป็นสถานที่ที่เงียบสงบและมีเสน่ห์มากกก จัดเป็นหนึ่งในหมู่บ้านที่สวยที่สุดบนเกาะเลย บ้านเรือนสวยงาม

# **เนเธอร์แลนด์**

### หมู่บ้านกังหันลมโบราณ (Zaanse Schans)

เป็นพื้นที่อุตสาหกรรมที่สำคัญที่สุดแห่งหนึ่งในประเทศเนเธอร์แลนด์ มีกังหันลมนับร้อยแห่ง ซึ่งใช้ช่วยในการผลิตสีทาไม้ น้ำมัน มัสตาร์ด กระดาษ และผลิตภัณฑ์อื่นๆ ปัจจุบันหมู่บ้านแห่งนี้ได้ถูกจัดตั้งเป็นพิพิธภัณฑ์ ร้านขายของที่ระลีก และศูนย์ฝึกอบรม แต่บางหลังก็ยังใช้เป็นที่อยู่อาศัยส่วนตัว

หมู่บ้านกังหันลมแห่งนี้ถือว่าเป็นสถานที่ท่องเที่ยวยอดฮิตอันดับต้นๆ ของนักท่องเที่ยวเลยก็ว่าได้ เพราะใน 1 ปี มีนักท่องเที่ยวมาเที่ยวชมเฉลี่ยแล้วเกือบล้านคนเลยทีเดียว และอีกปัจจัยหนึ่งที่คนเลือกมาเที่ยวที่นี่ก็คือ เดินทางสะดวก รวดเร็ว อยู่ห่างจากสถานีรถไฟกลางอัมสเตอร์ดัม (Amsterdam’s Central Station) ไม่มาก วิธีการเดินทางก็ง่ายๆ เพียงแค่นั่งรถไฟ 15 นาทีไปยังสถานี Koog-Zaandijk และใช้เวลาเดินจากสถานีประมาณ 10 นาที

### จัตุรัสดัมสแควร์ (Dam Square)

จัตุรัสดัมสแควร์ ได้ถูกขนานนามว่าเป็นหัวใจของอัมสเตอร์ดัม เป็นสถานที่ที่มีความเงียบสงบ ซึ่งขัดจากประวัติศาสตร์ในสมัยก่อน จัตุรัสดัมสแควร์เคยมีเหตุจลาจลเกิดขึ้นอยู่หลายครั้ง และเหตุการณ์ที่ทำให้เกิดการสูญเสียครั้งยิ่งใหญ่ คือ ช่วงสงครามโลกครั้งที่ 2 ทหารเยอรมันได้ยิงพลากชีวิตผู้บริสุทธิ์ที่นี่ไปอย่างมากมาย จากเหตุการครั้งนั้น ทำให้มีการสร้างอนุสาวรีย์แห่งชาติ เพื่อระลึกถึงผู้เสียชีวิตในช่วงสงครามโลกครั้งที่ 2 ในทุกวันที่ 4 พ.ค. ของทุกๆ ปี จะมีบุคคลสำคัญจำนวนมาก รวมถึงตัวแทนของพระราชวงศ์ จะมารวมตัวกันเพื่อระลึกถึงผู้ที่ตกเป็นเหยื่อของสงครามโลกครั้งที่ 2 กันที่นี่อีกด้วย

นอกจากนี้ยังมีสถานที่ท่องเที่ยวที่น่าสนใจอีกที่หนึ่ง คือ Royal Palace (Koninklijk Palace) เป็นพระราชวังที่ไม่มีพระราชวงศ์ชาวดัตช์อยู่แล้ว แต่ยังถูกใช้เป็นสถานที่จัดงานรับรองเพื่อต้อนรับแขกบ้านแขกเมืองอยู่ในปัจจุบัน พระราชวังแห่งนี้เปิดให้ประชาชนทั่วไปเข้าชมได้ทุกวัน ภายในคุณจะได้ชื่นชมความสวยงามของพื้นหินอ่อน ภาพวาดที่น่าทึ่ง ประติมากรรมที่ละเอียดอ่อน โคมไฟระย้าขนาดใหญ่ รวมทั้งนิทรรศการประจำปีอีกด้วย

ส่วนคนชอบช้อปปิ้ง เดินไปอีกนิดจะพบกับ Magna Plaza เป็นห้างสรรพสินค้าที่ตั้งอยู่ด้านหลัง Royal Palace ขายผลิตภัณฑ์ในประเทศและต่างประเทศมากมาย สิ่งที่น่าสนใจของที่นี่ คือ ความงดงามของอาคาร ถ้าดูภายนอก จะไม่ทราบเลยว่าที่นี่เป็นห้างสรรพสินค้า เพราะรูปร่างอาคารคล้ายกับพระราชวังมากค่ะ สวยสุดๆๆ ขอบอก

### Leidseplein

Leidseplein หรือ Leiden Square คือ จัตุรัสในใจกลางกรุงอัมสเตอร์ดัม สมัยก่อนเคยเป็นถนนสายหลักของเมืองไลเดน ปัจจุบันกลายเป็นศูนย์กลางการคมนาคมขนส่งไปเรียบร้อยแล้ว มีรถรางหลายสายมาตัดกันที่นี่ นอกจากนี้ ที่ Leidseplein ยังเป็นศูนย์รวมสถานบันเทิงยามค่ำคืน ร้านอาหาร โรงละคร และแหล่งช้อปปิ้งมากมายอีกด้วย ทำให้จัตุรัสแห่งนี้สามารถดึงดูดนักท่องเที่ยวได้นับพันคน

ในช่วงฤดูร้อน คนที่นี่มักจะมานั่งผ่อนคลาย จิบเครื่องดื่มเย็นๆ ตามบาร์ ซึ่งจะมีร้านเรียงรายให้เลือกเต็มไปทั่วจัตุรัส หลังจากนั้นก็ต่อด้วยการเดินช้อปปิ้งและเที่ยวชมสถานที่ต่างๆ ใน Leidseplein ส่วนหน้าหนาว พื้นที่ของจัตุรัสแห่งนี้จะถูกปกคลุมไปด้วยน้ำแข็ง กลายเป็นลานสเก็ตขนาดใหญ่

**ประเทศเบลเยียม**

### ****ทะเลสาบมินนีวอเตอร์ (Minnewater)****

ทะเลสาบมินนีวอเตอร์ (Minnewater) หรือมีชื่อเรียกอีกแบบว่า ทะเลสาบแห่งรัก (Lake of Love) เป็นสถานที่สุดโรแมนติก เหมาะสำหรับการเที่ยวพักผ่อนกับครอบครัวหรือคนที่คุณรัก เป็นสถานที่ท่องเที่ยวที่อยู่ใจกลางเมืองบรูจส์ (Bruges) แต่กลับเงียบสงบและร่มรื่น ภายในจะพบกับบ้านเรือนริมน้ำที่มีลักษณะคล้ายกับหอคอยเรียงรายมากมาย และมีต้นวิลโลว์ที่พริ้วไหวไปมายามมีลมพัดผ่าน ทำให้ที่นี่เกิดความงดงามอันน่าทึ่ง ดึงดูดให้ผู้คนมาเที่ยวอย่างมากมาย มีเรื่องเล่าว่า ทะลสาบแห่งนี้เกิดขึ้นจากเรื่องราวของเด็กสาวสวยที่ชื่อ Minna ซึ่งพบรักกับนักรบหมู่บ้านใกล้เคียงชื่อ Stromberg แต่พ่อของเธอไม่เห็นด้วยกับความรักในครั้งนี้ จึงจัดให้แต่งงานกับชายที่เลือกไว้ให้ ทำให้ Minna เลือกที่จะหนีงานแต่งในครั้งนี้ เธอได้วิ่งหายเข้าไปในป่าลึก ชายหนุ่ม Stromberg ได้ออกตามหาหญิงสาว แต่ก็สายไปเสียแล้ว ภาพที่ชายหนุ่มเห็น คือ คนรักของเขานอนหมดแรงอยู่กลางป่า และเสียชีวิตในเวลาถัดไปในอ้อมแขนของเขาเอง ต่อมาชื่อของเธอถูกตั้งเป็นชื่อทะเลสาบและสะพานเพื่อเป็นเกียรติแก่ความรักอันยิ่งใหญ่เธอ ทำให้ที่นี่ถูกขนานนามว่าเป็นดินแดนแห่งความรักสุดแสนโรแมนติกอีกสถานที่หนึ่งในประเทศเบลเยียม

สัญลักษณ์ของเมืองบรูจส์ คือ หงส์ ซึ่งจะพบได้มากมายที่ทะเลสาบมินนีวอเตอร์ ในช่วงหน้าร้อน สถานที่แห่งนี้มักจะถูกใช้จัดคอนเสิร์ตเป็นประจำ ส่วนหน้าหนาว ทะเลสาบมินนีวอเตอร์จะกลายเป็นน้ำแข็ง และต้นไม้บริเวณนั้นก็จะถูกปกคลุมด้วยหิมะ

### ****มงส์ (Mons)****

เมืองมงส์ (Mons) เป็นเมืองหลวงเล็กๆ ของมณฑลแอโน ในประเทศเบลเยียม มีประชากรอาศัยอยู่ประมาณ 95,000 คน เท่านั้น ตัวเลขเหล่านี้มีแนวโน้มว่าจะเพิ่มขึ้นเรื่อยๆ เนื่องจากในปี 2015 เมืองมงส์ได้มีการวางแผนเพื่อโปรโมทให้เป็นที่รู้จักมากยิ่งขึ้นในฐานะของเมืองแห่งศิลปและวัฒนธรรม จนทำให้ปีนั้นเอง เมืองมงส์ได้รับเลือกเป็นเมืองหลวงทางวัฒนธรรมของยุโรป แค่ปีเดียวก็คว้ารางวัลไปอย่างง่ายดาย สุดยอดด

ส่วนสถานที่ยอดฮิตเมื่อมาเที่ยวเมืองมงส์ คือ Belfry of Mons เป็นหอระฆังทรงสี่เหลี่ยม ผนังถูกสร้างด้วยอิฐจำนวน 459,000 ก้อน ภายในมีบันไดวนเชื่อมต่อแต่ละชั้น หอระฆังนี้มีความสูง 87 เมตร ข้างในมีระฆังแขวนเรียงรายถึง 49 ใบ ที่นี่ถือว่าเป็นสถาปัตยกรรมสไตล์บาโรกที่ยังเหลืออยู่แห่งเดียวในเมืองนี้ จนได้รับยกย่องเป็นมรดกทางวัฒนธรรมโดยยูเนสโก เปิดให้เข้าชมได้ทุกวันอังคาร – วันอาทิตย์ ตั้งแต่เวลา 10.00 น. – 18.00 น. ถ้าขึ้นไปบนสุดของหอระฆัง เราจะสามารถมองเห็นวิวทิวทัศน์อันสวยงามของเมืองมงส์ได้ทั้งหมด

### ****ทัวร์เน**** ****(Tournai)****

เมืองทัวร์เน (Tournai) หรือในภาษาภาษาดัตช์ เรียกว่า Doornik เป็นเมืองที่เก่าแก่ที่สุดในประเทศเบลเยี่ยม และมีบทบาทสำคัญทางประวัติศาสตร์และวัฒนธรรมมากมาย ตั้งอยู่ในเขต Walloon อยู่ห่างจากกรุงบรัสเซลส์ไปทางทิศตะวันตกเฉียงใต้ ประมาณ 85 กิโลเมตร

มหาวิหารโนเทรอดาม (Notre-Dame Cathedral) เป็นสถานที่สำคัญของเมืองทัวร์เน มีนักท่องเที่ยวแวะมาอย่างไม่ขาดสาย ถูกสร้างขึ้นในช่วงศตวรรษที่ 12 ตัวอาคารตรงกลางเป็นสถาปัตยกรรมแบบโรมาเนสก์ รายล้อมด้วยหอคอยขนาดใหญ่สไตล์โกธิคถึง 5 หลัง ภายในวิหารถูกตกแต่งด้วยกระจกสีเเบบโมเสกไว้อย่างสวยสดงดงาม นอกจากนี้ยังมีภาพวาดโบราณและจิตรกรรมฝาผนังที่มีอายุถึง 700 ก็น่าสนใจไม่แพ้กัน

ในประเทศเบลเยียม เราจะพบว่ามีหอระฆังเยอะมาก เรียกได้ว่าเจอแทบทุกเมืองเลยก็ว่าและแน่นนอนว่าไฮไลท์ของที่นี่อีกอย่างก็คงไม่พ้นหอระฆังอีกนั่นเอง หอระฆังแห่งทัวร์เน (Belfry of Tournai) เป็นหอระฆังสูง 72 เมตร ที่เก่าแก่ที่สุดในประเทศเบลเยียม จนได้รับการยกย่องเป็นมรดกโลกโดยยูเนสโก เมื่อขึ้นไปด้านบนสุดของหอระฆัง สามารถมองเห็นวิวของเมืองทัวร์เนทั้งหมดได้อย่างชัดเจน จึงทำให้ที่นี่กลายเป็นสถานที่ท่องเที่ยวที่นิยมมากที่สุด

# **ประเทศโปรตุเกส**

## **ลิสบอน (Lisbon)**

ลิสบอนเป็นหนึ่งในเมืองหลวงที่เซ็กซี่ที่สุดตั้งแต่ฉันเคยไปเที่ยวมา ด้วยความที่เมืองถูกสร้างขึ้นบนเนินเขาทั้งเจ็ด และมีทำเลอยู่ที่ริมแม่น้ำทากัส (Tagus) คุณจินตนาการดูก็แล้วกันว่าทิวทัศน์ที่คุณจะมองเห็นรอบๆ เมืองไม่ว่าจะในเวลาใดของวันนั้นจะสวยงามเพียงใด การโดยสารรถแทรมเบอร์ 28 ก็เป็นวิธีที่ดีในการทำความรู้จักลิสบัว (Lisboa/Lisbon) แค่ให้แน่ใจว่าไปถึงให้ไวๆ ก่อนที่รถจะแน่นก็แล้วกัน! ฉันโชคดีที่ได้พักอยู่ในย่านใจกลางของอัลฟามา (Alfama) และได้พบกับคุณยายชาวโปรตุเกสคนหนึ่งในช่วงเวลาห้าวันนี้ ถึงแม้ว่าคุณยายจะพูดภาษาอังกฤษไม่ได้สักคำ และภาษาโปรตุเกสของฉันก็ไม่กระดิกหู ฉันก็ได้สร้างความสัมพันธ์อันดีกับสุภาพสตรีท่านนี้ที่พักอยู่ชั้นล่างถัดจากฉัน และฉันก็ได้แค่หวังว่าจะมีโอกาสได้กลับมารื้อฟื้นความสัมพันธ์กับคุณยายอีกครั้งสักวันหนึ่ง

### กูอิงบรา (Coimbra)

### กูอิงบรา เมืองที่มีเสน่ห์ซึ่งตั้งอยู่ตามแนวแม่น้ำมอนเดโกทางตอนกลางของประเทศนี้ เป็นบ้านของสถานที่สำคัญทางประวัติศาสตร์ สวนสวยงาม แนวเพลงฟาดูแนวที่สองของประเทศ และวัฒนธรรมอันมีชีวิตชีวาโดยรอบมหาวิทยาลัยกูอิงบรา (University of Coimbra) หนึ่งในมหาวิทยาลัยที่เก่าแก่ที่สุดในยุโรป สถานที่เที่ยวน่าสนใจ ได้แก่ มหาวิหารเก่า (Old Cathedral) พระอารามแห่งซานต้าคลาร่าอาเวลอ่า (Monastery of Santa Clara-a-Velha) ซึ่งเป็นสถานที่ประดิษฐานพระบรมศพของสมเด็จพระราชินีนาถอีซาเบลที่ 1 แห่งคาสตีล และที่ขาดไม่ได้ คือ หอสมุดโจนนิน่า (Joanina Library) หนึ่งในหอสมุดที่สวยที่สุดในโลกซึ่งอยู่ในมหาวิทยาลัยกูอิงบรา

## **ประเทศฝรั่งเศษ**

**พิพิธภัณฑ์ลูฟร์(Louvre Museum)**

**พิพิธภัณฑ์ลูฟร์ (Louvre Museum)**

เป็นพิพิธภัณฑ์ที่มีชื่อเสียงโด่งดังที่สุดของเมืองปารีส จากผลงานที่จัดแสดงไปจนถึงความเก่าแก่และยิ่งใหญ่ของสถานที่ทำให้เป็นพิพิธภัณฑ์ที่มีความสำคัญระดับโลก ก่อตั้งขึ้นโดยพระเจ้าฟิลิปที่ 2 ก่อนที่จะถูกขยายให้เป็นพระราชวังหลวง ในปัจจุบันพิพิธภัณฑ์ลูฟร์ (Louvre Museum) เป็นสถานที่เก็บรักษาผลงานศิลปพที่ทรงคุณค่าไว้มากกว่า 400,000 ชิ้น แต่นำมาจัดแสดงให้ชมเพียง 40,000 ชิ้นเท่านั้น ซึ้งแน่นอนว่าผลงานศิลปะเหล่านี้ถูกเล่าต่อกันมาว่าเป็นสมบัติจากการที่ฝรั่งเศสนำมาจากประเทศที่ตนชนะสงคราม นำมาจากของบรรณาการจนถึงการอุปถัมภ์ศิลปินให้สร้างสรรค์ผลงานจากบรรดากษัตริย์ เชื้อพระวงศ์และพระชั้นผู้ใหญ่ในสมัยอดีต

พิพิธภัณฑ์ลูฟร์ถูกขยายให้ยิ่งใหญ่จนสามารถเปิดให้แก่สาธารณชนเพื่อเข้าชมความสวยงามทางศิลปะครั้งแรกในปีค.ศ. 1793 สมัยจักรพรรดินโปเลียน ในปัจจุบันได้มีการจัดแสดงงานศิลปะที่สำคัญระดับโลกไว้อย่างมหาศาลจนเป็นสถานที่ที่เต็มไปด้วยนักท่องเที่ยวที่หลงไหลในความสวยงามทั้งสถาปัตยกรรมที่ออกแบบตัวพิพิธภัณฑ์ให้มีความแตกต่างจากที่อื่นอีกทั้งงานศิลปะที่ล้ำค่า เช่น

**Mona Lisa** ผลงานโด่งดังของ Leonardo da Vinci ศิลปินชาวตาเลียนชื่อ โมนาลิซ่า เป็นภาพวาดหญิงสาวที่ถ่ายทอดอารมณ์ได้อย่างหลากหลาย จุดเด่นตรงรอยยิ้มที่มุมปาก และดวงตาที่มีเสน่ห์ราวกับมีชีวิตสามารถมีปฏิสัมพันธ์กับผู้ชมศิลปะชิ้นนี้ได้

**ประติมากรรม Nike Winged Victory of Samothrace** เทพีแห่งชัยชนะรูปสลักนางฟ้ามีปีกบนเรือหินอันสง่างาม ผู้สร้างมีความสามารถในการแสดงให้เห็นถึงสรีระและความพริ้วไหวของอาภรณ์ที่ห่อหุ้มร่างกายของนางฟ้าได้อย่างน่าพิศวง รูปสลักนี้มีอายุประมาณ 190 ปีก่อนคริสตศักราช เป็นอนุสรณ์แห่งชัยชนะของกรีซในการรบที่ซาโมเทรซ ประติมากรรมที่เคยแตกหักถูกประกับขึ้นจากชิ้นเล็กชิ้นน้อยมาประติดประต่อกันโดยนักโบราณคดีซึ่งในปัจจุบันก็ยังไม่แล้วเสร็จดี

**ประติมากรรมVenus de Milo** หรือ the Milos Aphrodite รูปสลักเทพีกรีกเทพีวีนัส ผู้ที่ได้ชื่อว่างามที่สุดในเหล่าเทพีด้วยกัน ประติมากรรมนี้คาดว่าจะมีอายุมากกว่า 2,100 ปีถูกค้นพบที่เกาะมิโล แถบทะเลเอเจียน ขณะที่หักเป็นสองท่อนโดยบังเอิญไม่พบแขนทั้งสองข้าง แต่ถูกยกให้เป็นงานประติมากรรมสตรีที่สวยที่สุดในโลก

**ประติมากรรม The Dying Slave** รูปสลักหินอ่อน ผลงานของ Michelangelo Buonarroti ซึ่งเป็นจิตรกร สถาปนิก และประติมากรชื่อดังชาวอิตาลี ศิลปินเอกยุคเรเนอซองส์ เป็นประติมากรรมสลักหินที่ยังไม่เสร็จสมบูรณ์ จากหินอ่อนมีความสูงเพียง 2.28 เมตรข้อมือซ้ายมัดได้กับด้านหลังของคอ และรอบอกมีผ้าคาด แสดงกายวิภาคของมนุษย์ได้อย่างชัดเจน โดยนักประวัติศาสตร์อย่าง ริชาร์ด ฟราย ได้ให้ความมายของผลงานชิ้นนี้ไว้ว่า “เป็นนัยยะว่าเป็นชั่วขณะเมื่อชีวิตยอมจำนนต่อพลังอำนาจของความตายที่เข้ามาอย่างไม่หยุดยั้ง”

นี้เป็นเพียงผลงานศิลปะบางชิ้นในพิพิธภัณฑ์ลูฟร์ (Louvre Museum) เท่านั้นคุณจะเห็นได้ว่าแต่ละผลงานนั้นมีความงดงามน่าตื่นตาตื่นใจอีกทั้งยังเป็นศิลปะที่ทรงคุณค่า ประเมิณราคาไม่ได้

# **ประตูชัยฝรั่งเศส (Arc de Triomphe)**

เป็นผลงานสถาปัตยกรรมที่ออกแบบโดย ฌ็อง ชาลแกร็ง มีอายุกว่า 200 ปีสร้างขึ้นปีพ.ศ. 2349 หลังจากที่จักรพรรดิ นโปเลียนที่ 1 ได้รับชัยชนะจากยุทธการเอาสเตอร์ลิทซ์ ใช้เวลาก่อสร้างยาวนานกว่าสามสิบปีเสร็จสิ้นในรัชสมัยพระเจ้าหลุยส์-ฟิลิปป์ พ.ศ. 2376-2379

ฌ็อง ชาลแกร็ง ใช้ศิลปะคลาสสิคใหม่ที่ดัดแปลงมาจากสถาปัตยกรรมโรมันโบราณโดยการใช้รูปปั้นแกะสลักจากช่างแกะสลักคนสำคัญแห่งยุคเช่น ณอง-ปีแอร์ กอร์โตต์, ฟรองซัวร์ส์ รูด, อองตวน เอเตกซ์,เจมส์ ปราดีเยร์ และฟิลิปป์ โฌเซฟ อองรี ลาแมร์ ในการแกะสลักยุวชนเปลือยชาวฝรั่งเศส รูปร่างกายกำยำเต็มไปด้วยเครา ใส่ชุดเกราะแสดงถึงความห้าวหาญ น่ายกยงย่องกาลังต่อสู้กับทหารเยอรมัน รูปแกะสลักลอยตัวที่เป็นสัญลักษณ์แห่งชัยชนะ การปลุกใจ รวมทั้งสดุดีการเสียสละแก่วีรชนทหารกล้าที่ทำเพื่อประเทศฝรั่งเศส ต่อมาถูกตั้งให้เป็นอนุสรณ์ของทหารฝรั่งเศสในสมัยสงครามโลกครั้งที่ 1 ซึ่งในปัจจุบันยังเป็นสุสานของทหารนิรนามที่ทำเพื่อประเทศฝรั่งเศสอีกด้วย

ประตูชัยฝรั่งเศสหรือบางคนก็เรียกว่า **ประตูชัยนโปเลียน** มีความสูง 49.5 เมตร มีความกว้าง 45 เมตรและมีความลึกถึง 22 เมตรถูกจัดอันดับเป็นประตูชัยที่ใหญ่อันดับ 2 ของโลกตั้งอยู่กลาง[จัตุรัสชาร์ลส์ เดอ โกล(Place Charles de Gaulle)](https://www.talontiew.com/place-charles-de-gaulle/)หรือ จัตุรัสแห่งดวงดาว อยู่ทางตะวันตกของ ชองป์-เซลิเซ่ส์ ทางเชื่อมถนนสายสำคัญอย่าง ชองป์ส เอลิเซ่

ประตูชัยฝรั่งเศสจุดเริ่มต้น-สิ้นสุดของถนนถึง 12 เส้นทาง เป็นส่วนหนึ่งของแนวเส้นตรงทางประวัติศาสตร์ เชื่อมต่อถนนตรงจากสวนพิพิธภัณฑ์ลูฟร์ไปยังชานเมืองกรุงปารีส ด้วยประวัติและความวิจิตรงดงามทางสถาปัตยกรรมทำให้ประตูชัยฝรั่งเศสจัดเป็นสถานที่สำคัญที่นักท่องเที่ยวจากทั่วโลกมาเยี่ยมเยือนทั้งกลางวัน-กลางคืน

**ประเทศเยอรมนี**

### [พระราชวังเรสซิเดนซ์ มิวนิค (Residenz Munchen)](https://goo.gl/vH5oNG)

ราชวังใหญ่ใจกลางเมืองที่มีชื่อเสียงและมีขนาดใหญ่มากที่สุดของประเทศเยอรมนีค่า เคยเป็นที่ประทับและทรงงานของกษัตริย์แห่งแคว้นบาเยิร์นมากว่า 500 ปี! มีการตกแต่งต่อเติมมาหลายยุคหลายสมัยเพื่อให้เหมาะสมกับรสนิยมของผู้ปกครองและกษัตริย์แต่ละพระองค์ ใช้เป็นที่เก็บสะสมงานทางศิลปะและเป็นคลังเก็บสมบัติอีกด้วย

พระราชวังแห่งนี้สวยงามยิ่งใหญ่อลังการมากๆ มีห้องทั้งหมดกว่า 130 ห้อง แต่ละห้องแสดงถึงความมั่งคั่งและความสวยงามหรูหราแตกต่างกันไป มีภาพวาดอันสวยงามที่แฝงวิถีชีวิตของชาวบาวาเรียไว้มากมาย และยังมีสมบัติต่างๆ ทั้งเฟอร์นิเจอร์ เครื่องเคลือบ เครื่องเงิน และภาพเขียนทางประวัติศาสตร์โดยเฉพาะประวัติความเป็นมาของพระเยซู และห้องไฮไลท์ที่ควรเยี่ยมชมก็คือ  Antiquarium Hall of Antiquities ห้องโถงสไตล์เรอเนสซองส์ที่มีความสวยงาม

### ประตูบรันเดนบูร์ก (Brandenburg)

### สัญลักษณ์เมืองเบอร์ลิน เป็นสัญลักษณ์ของการรวมชาติเยอรมัน มีการจัดงานและพิธีรำลึกถึงเหตุการณ์ต่างๆ รวมทั้งการเฉลิมฉลองอยู่ตลอด ทั้งปีใหม่ หรือเทศกาลเชียร์ฟุตบอล ตั้งอยู่ระหว่างอาคาร Reichstag และ Holocaust Memorial

ซึ่งลักษณะของประตูบรันเดนบูร์กจะเป็นซุ้มประตูขนาดใหญ่ที่สร้างในสถาปัตยกรรมแบบนีโอคลาสสิก โดยจำลองแบบมาจากวิหาร Acropolis ในเอเธนส์ เพื่อใช้เป็นทางเข้าสู่ Unter den Linden ซึ่งเป็นถนนที่ใหญ่ที่สุดในเบอร์ลิน จุดนี้นักท่องเที่ยวนิยมมาเดินเล่นและถ่ายรูปกันเยอะมาก เพราะไม่เพียงแค่ความสวยของประตูเท่านั้น ที่ดึงดูดใจ แต่เพราะว่าประตูบรันเดนบรูกส์นั้นตั้งอยู่ใกล้ๆ กับ Friedrichstrasse ที่ได้ชื่อว่าเป็นถนนแห่งการช้อปปิ้งของเบอร์ลินนั่นเอง